Държавен вестник, бр. 22, 2018 г., стр. 21

БРОЙ  22	
Д Ъ Р Ж А В Е Н  В Е С Т Н И К 	
СТР.  21  
МИНИСТЕРСТВА 
И ДРУГИ ВЕДОМСТВА
КОМИСИЯ ЗА ФИНАНСОВ 
НАДЗОР
НАРЕДБА № 58 
от 28 февруари 2018 г.
за изискванията за защита на финансовите 
инструменти и паричните средства на клиенти, 
за управление на продукти и за предоставяне 
или получаване на възнаграждения, коми­
сиони, други парични или непарични облаги
Г л а в а  п ъ р в а
ОБЩИ ПОЛОЖЕНИЯ
Чл. 1. С наредбата се уреждат изисквания­
та към инвестиционните посредници във 
връзка със:
1. защита на финансовите инструменти и 
паричните средства на клиентите;
2. управление на продукти при създава­
нето и разпространяването на финансови 
инструменти;
3. предоставяне или получаване на въз­
награждения, комисиони или други парични 
или непарични облаги.
Чл. 2. (1) Изискванията на наредбата се 
прилагат и за:
1. управляващите дружества, които из­
вършват допълнителни услуги по чл. 86, ал. 2, 
т. 2 – 4 от Закона за дейността на колективните 
инвестиционни схеми и на други предприятия 
за колективно инвестиране (ЗДКИСДПКИ), и
2. лицата, управляващи алтернативни ин­
вестиционни фондове, които извършват една 
или повече допълнителни услуги по чл. 198, 
ал. 5 от ЗДКИСДПКИ.
(2) Наредбата се прилага и за банките – ин­
вестиционни посредници, когато предоставят 
една или повече инвестиционни услуги и/или 
извършват инвестиционни дейности по чл. 6, 
ал. 2 и 3 от Закона за пазарите на финансови 
инструменти (ЗПФИ).
Г л а в а  в т о р а
ИЗИСКВАНИЯ ЗА ЗАЩИТА НА ФИНАН­
СОВИТЕ ИНСТРУМЕНТИ И ПАРИЧНИТЕ 
СРЕДСТВА НА КЛИЕНТИТЕ
Раздел I
Общи изисквания за защита на финансо­
вите инструменти и паричните средства на 
клиентите
Чл. 3. (1) Инвестиционният посредник 
поддържа отчетност и води сметки на финан­
совите инструменти и паричните средства на 
своите клиенти, които:
1. да му позволят във всеки един момент да 
разграничи държаните за един клиент активи 
от активите, държани за друг клиент, както 
и от собствените си активи;
2. отразяват точно финансовите инстру­
менти и паричните средства, държани за 
клиентите;
3. могат да бъдат използвани за докумен­
тална проследимост (одитна пътека).
(2) Инвестиционният посредник равнява 
водените от него сметки и записи с тези 
на лицето по чл. 93, ал. 1 и чл. 94, ал. 1 от 
ЗПФИ, при което се държат активите на 
посредника и на клиентите му, като равня­
ването за паричните средства е ежедневно, а 
за финансовите инструменти е редовно, но не 
по-малко от веднъж седмично. Равняването 
по изречение първо се извършва по ред и 
начин, определени във вътрешни правила на 
инвестиционния посредник.
(3) Инвестиционният посредник предприе­
ма необходимите мерки, за да осигури, че 
всички финансови инструменти на клиен­
ти, депозирани при лице по чл. 94, ал. 1 от 
ЗПФИ, могат да бъдат по всяко време ясно 
разграничени от финансовите инструменти 
на инвестиционния посредник, както и от 
финансовите инструменти на лицето по чл. 94, 
ал. 1 от ЗПФИ, посредством сметки с различ­
но наименование в счетоводната отчетност 
на лицето по чл. 94, ал. 1 от ЗПФИ или чрез 
равностойни мерки, които постигат същото 
равнище на защита.
(4) Инвестиционният посредник депозира 
паричните средства на клиента в лице по 
чл. 93, ал. 1 от ЗПФИ по сметка или сметки 
отделно от всички сметки, използвани за 
държане на парични средства на инвестицион­
ния посредник.
(5) Инвестиционният посредник създава 
необходимата организация за свеждане до 
минимум на риска от загуба или от намалява­
не на активите на клиента или ограничаване 
или загуба на правата му във връзка с тези 
активи в резултат на злоупотреба с активите, 
измама, лошо управление, неподходящо водене 
и съхранение на отчетност или небрежност.
Чл. 4. (1) В случаите по чл. 92, ал. 5, из­
речение второ от ЗПФИ инвестиционният 
посредник предоставя на клиента своевре­
менно достатъчна информация за рисковете, 
на които е изложен.
(2) Когато инвестиционен посредник може 
да извърши прихващане, учреди обезпечение, 
както и други действия по отношение на фи­
нансови инструменти или парични средства на 
клиент, или когато инвестиционният посред­
ник е информиран за наличие на действия по 
чл. 92, ал. 5, изречение второ от ЗПФИ, той 
посочва в договора с клиента цялата отно­
сима информация във връзка с правата или 
действията, отнасящи се до клиентски активи.
(3) Инвестиционният посредник отбелязва 
незабавно в договора с клиента и собствените 
си сметки учреденото обезпечение или упраж­
неното прихващане или други действия по